કર્મચારી ભવિષ્યનિધિ સંગઠન (ઈપીએફઓ)એ આજે ૨૭ મેના રોજ યોજાઈ રહેલી સીબીટીની બેઠકના એજન્ડામાં માલિકનું વર્તમાન ૧૨ ટકા કોન્ટ્રિબ્યૂશન ઘટાડીને ૧૦ ટકા કરવાનો પ્રસ્તાવ સામેલ કર્યો છે. સીબીટીની બેઠકમાં આ પ્રસ્તાવ પર વિચારણા કરવામાં આવશે. સીબીટી સભ્ય અને ઓલ ઈન્ડિયા ટ્રેડ યુનિયન કોંગ્રેસના મહામંત્રી બી. એલ. સચદેવાએ જણાવ્યું છે કે એમ્પ્લોયર્સના પ્રતિનિધિઓના કહેવા પર ઈપીએફઓએ આ પ્રસ્તાવ સીબીટીના એજન્ડામાં રાખ્યો છે.